លោកពូ យ៉ែម ពៅជាអ្នកកើតនៅក្នុងភូមិដំរីស្លាប់តែឥឡូវគេដូរដាក់ភូមិថ្មី ដែលនៅស្រុកស្អាង គាត់មានបងប្អូន៣នាក់ហើយបងប្រុសម្នាក់បានស្លាប់ដោយសារជិះម៉ូតូបុកគោ ហើយបងស្រីមួយទៀតគឺពុំបានយកប្តីទេហើយមានចរិកដូចជាប្រុស។ ឪពុកម្តាយជាអ្នកដែលធ្វើចំការហើយឪពុកក៏ជាអ្នកកាប់គោដែរ។ លោកពូបានធ្លាប់ទៅធ្វើការនៅប្រទេសថៃផងដែរតែដោយសារត្រូវប៉ូលីសដេញចាប់ទើបគាត់ត្រលប់មកស្រុកកំនើតវិញ។

ការសំភាសន៍របស់លោកពូ យ៉ែម ពៅ

អ្នកដែលសំភាសន៍ឈ្មោះ ញ៉ែម សុគន្ធា អ្នកដែលត្រូវគេសំភាសន៍ឈ្មោះយ៉ែម ពៅ

ក៖ ជាដំបូងនាងខ្ញុំសូមថ្លែងអំណរគុណដល់លោកពូអោយញ៉ុមសំភាសន៍អំពីជីវប្រវត្តិរបស់លោកពូនាងខ្ញុំឈ្មោះញ៉ែម សុគន្ធាជាអ្នកសំភាសន៍អំពីជីវិតរបស់លោកពូនៅក្នុងថ្ងៃនេះហើយពួកយើងសំភាសន៍នៅក្នុងខែមិនាឆ្នាំ២០១៨ ការសំភាសន៍មានទីតាំងស្ថិតនៅក្នុងភូមិព្រែកហូរខាងលិច សង្កាត់ព្រែកហូរ ក្រុងតាខ្មៅ ខេត្តកណ្តាល ប្រទេសកម្ពុជា។អញ្ចឹងញ៉ុមសូមសំភាសន៍អំពីជីវិតរបស់លោកពូដូចតទៅ អញ្ចឹងលោកពូសូមប្រាប់ឈ្មោះពេញលោកពុឈ្មោះអីគេដែរ?

ខ៖ ញ៉ូមយ៉ែម ពៅ។

ក៖ចា៎សព្វថ្ងៃលោកពូអាយុប៉ុន្មានហើយ?

ខ៖​ ៤៨។

ក៖ ៤៨ឆ្នាំម៉ងហេ?ខ៖បាទ!!ក៖ លោកពូក្រៅពីឈ្មោះពេញលោកពូមានឈ្មោះអីផ្សេងទៀតទេ?

ខ៖អត់ទេ ឈ្មោះតែមួយ។

ក៖ចុះពេលនៅពីក្មេងម៉ែមានដាក់ឈ្មោះអីអោយអីអត់?

ខ៖ អត់​ ហៅតែឈ្មោះមួយហ្នឹងម៉ង។

ក៖ ហៅតែពីមួយហ្នឹងទេហេ!!អត់មានហៅឈ្មោះអីផ្សេងទៀតទេហេ?

ខ៖ បាទ!!

ក៖ លោកពូឆ្នាំខ្មែរកើតសត្វអីគេវិញ?

ខ៖ សត្វហ្ហ៎?ក៖ចា៎!!ខ៖ សត្វ!!

ក៖ ដូចឆ្នាំជូតឆ្លូវខាលថោះអីវ៉ាន់ហ្នឹងហ្ហ៎?

ខ៖ ហ្ហ៎អាឆ្នាំយើងឆ្នាំចឆ្នាំអីហ្នឹងហេ?

ក៖ចា៎!!

ខ៖ និយាយញ៉ុមកើតឆ្នាំ!!និយាយតែខ្លួនញ៉ុមម៉ងហេ?ក៖ចា៎!!ខ៖ ញ៉ុមកើតឆ្នាំជ្រូក!!

ក៖ជ្រូកហេ?ខ៖បាទ!!ក៖ឆ្នាំកុល!!បើសួរពូឆ្លើយប្រពន្ធម៉េចកើត!!ខ៖បាទ!!ក៖អញ្ចឹងពូសំរាប់លោកពូមានបងប្អូនប្រុសស្រីប៉ុន្មាននាក់ដែរ?

ខ៖ញ៉ុមមាន៣នាក់ប៉ុន្តែស្លាប់ម្នាក់ហើយ!!

ក៖ គាត់ស្លាប់មូលហេតុអីគេដែរ?

ខ៖ គាត់ជិះម៉ូតូបុកគោ!!និយាយអោយត្រង់ម៉ង នៅសល់២នាក់។

ក៖ ហើយគាត់ស្រវឹងហីអីបានគាត់ជិះម៉ូតូបុកគោ?

ខ៖ អត់ទេ គាត់អត់ស្រវឹងផង កាលជំនាន់ហ្នឹងវាទឹមតែបែកចេញមកហ្ហ៎ម៉ូតូមួយៗគាត់ទៅរៀនជិះ។ក៖ហ្ហ៎!!ខ៖គាត់អត់ហ៊ានស្រវឹងផង ។

ក៖ ហ្ហ៎អ៊ីចឹងដោយសារទឹមតែរៀនជិះម៉ូតូ ជិះទៅបុកគោអានិតគាត់ណាស់ពូដល់ពេលអាណិតគាត់ណាស់ណោះចង់រៀនជិះម៉ូតូអ៊ីចឹងសោះទៅជិះបុកគោ!!ខ៖បាទ!!ក៖ ស្លាប់វិញទៅ!!

ខ៖ គាត់ទឹមតែរៀនជិះទឹមតែទិញម៉ូតូរៀនជិះបុកគោងាប់បណ្តោយ!!

ក៖គាត់ស្លាប់អាយុប៉ុន្មានដែរពូ?

ខ៖អាយុ៤០គត់។ក៖ហ្ហ៎!!ខ៖បងញ៉ុមហា៎!!ក៖ចា៎!!ខ៖ហ្នឹង!!

ក៖ហ្នឹងហើយ!!ហើយគាត់ស្លាប់ពេលឆ្នាំណាវិញពូ?

ខ៖ ហេ៤០គត់ ឥឡូវមិនដឹងប៉ុន្មានទេនេះ!!ពីអាយុ៤០គត់ឥឡូវ គាត់ប្រហែលជា២០ឆ្នំាហើយគាត់ស្លាប់ហ្ហ៎!!

ក៖ ហ្ហ៎អញ្ចឹងបែកហើយភ្លាម ?

ខ៖បាទ!!បែកហើយភ្លាម។

ក៖ ជំនាន់៨០ជាងពូណោះ?ខ៖បាទ!!ក៖ចុះបងប្អូនពូ៣នាក់ហ្នឹងពូកូនទីប៉ុន្មានវិញ?

ខ៖ ញ៉ុមពៅគេម៉ង!!

ក៖ ពៅគេអាយុ៤៨ហើយ!!ខ៖បាទ!!ក៖ពូសំរាប់៣នាក់ហ្នឹងគេឈ្មោះអីគេខ្លះទាំងពូទាំងអី?

ខ៖ មួយឈ្មោះយ៉ែម សំបុកអាហ្នឹងបងគេហា៎!!

ក៖ចា៎ដែលស្លាប់ទៅហ្នឹង!!

ខ៖ បាទហ្នឹងហើយ!ទីពីរឈ្មោះយ៉ែម ខុប!

ក៖កុប?

ខ៖ បាទ!!ក៖ចា៎!!ខ៖តែ៣ហ្នឹងហិញ៉ុមពៅគេហិយ៉ែម ពៅហ្នឹងម៉ងហេ?

ក៖ ភាគច្រើនខ្មែរយើងតែពៅគេដាក់ឈ្មោះច្រើនហៅតែពៅ!!ខ៖បាទ!!ក៖បើមិនអ៊ីចឹងក៏ហៅស្រីពៅ បើឈ្មោះហ្នឹងអត់ពិតក៏ហៅពៅដែរអោយតែពៅគេ ភាគច្រើនខ្មែរយើងតែអ៊ីចឹង!!ពូអនុស្សាវរី៍យ៍ដែលពូមានជាមួយបងប្អូនហា៎មានអីគេខ្លះវិញពូអាចរៀបរាប់ពីការចងចាំដែលពូមានជាមួយបងប្អូនពេលដែលមិនទាន់មានប្រពន្ធអ៊ីចឹងណាស់?

ខ៖ ពីប្រវត្តិជាមួយបងប្អូន?ក៖ចា៎!!ខ៖បងប្អូនចេះតែស្រលាញ់គ្នាហើយអត់មានថាបែកបាក់គ្នាអីទៅដល់ស្រុកណាមិត្តតែរកបងប្អូន!!ក៖ចា៎!!ខ៖អត់មានដែលស្អប់ខ្ពើមរអើមអីបងប្អូនឡើយ!!

ក៖ តែពួកគាត់ឥឡូវពួកគាត់នៅឯណាខ្លះពូ?

ខ៖ គាត់នៅហ្នឹងស្អាងយើងព្រែកតូចហ្នឹងនេះ!!

ក៖ អ៊ីចឹងពេលពូមួយដែលស្លាប់ហ្នឹងគាត់នៅឯណាវិញ?

ខ៖ នៅហ្នឹងព្រែកតូចដែរ។

ក៖ នៅហ្នឹងព្រែកតូចហ្នឹងដែរ!!

ខ៖ បាទនៅនឹងព្រែកតូច។

ក៖ហើយអ្នកដែលនៅរស់ក៏នៅហ្នឹងព្រែកតូចដែរ?

ខ៖ បាទ!!មកនៅតែខ្ញុំនៅហ្នឹងព្រែកហូរហ្នឹងនេះ!!

ក៖ ចា៎ពូមកនៅព្រែកហូរប៉ុន្មានឆ្នាំហើយ?

ខ៖ ទឹមមកនៅទឹមប្រហែលជាមួយឆ្នាំនេះ!!

ក៖ហ្ហ៎ទឹមមកនៅទេអ៊ីចឹង?ខ៖ចា៎!!ក៖អ៊ិចឹងពីមុនមកពូនៅព្រែកតូចទេអ៊ីចឹងហេ?

ខ៖ញ៉ុមពីមុនមកញ៉ុមមកនៅរកស៊ីនៅតាខ្មៅ!!ក៖ចា៎!!ខ៖ដល់នេះយើងផ្ទះជួលគេថ្លៃពេក!!ក៖ហ៊ីៗ!!ខ៖ ផ្ទះសុទ្ធតែ១០០អីណោះយើងរត់ម៉េចរួច។

ក៖ហ្នឹងហើយ!!

ខ៖ ម្ល៉ោះហើយញ៉ុមមកនៅជួលនៅនេះអ៊ិចឹងនៅនេះផ្ទះជួលទេពូហេ?

ខ៖ផ្ទះជួលតើ!!

ក៖ចា៎!!មួយខែប៉ុន្មានពូនៅនេះ?

ខ៖នេះ៥០០០០។

ក៖ ផ្ទះនៅតែប៉ុន នេះហ្នឹងហី?

ខ៖ ទាំងអស់ហ្នឹង!!

ក៖ ថោកម្ល៉េះ?

ខ៖ អានេះញ៉ុមតធ្វើខ្លួនឯង។

ក៖គេជួលអោយតែដីតើពូហេ?

ខ៖បាទ!!

ក៖ហើយដល់ពេលធ្វើផ្ទះពូធ្វើដោយខ្លួនឯងឬក៏យ៉ាងម៉េច?

ខ៖អាខាងណេះញ៉ុមជួលខ្លួនឯងអានេះផ្ទះគេ!!

ក៖ ហ្ហ៎តែដល់ពេលយើងធ្វើផ្ទះអញ្ចឹងគេអត់ថាអីដែរពូហេ?

ខ៖ គេអត់អោយយើងធ្វើ!!

ក៖ ថី?? តែពូធ្វើបាន?ខ៖បាទ!!ក៖ហើយដល់ពេលអញ្ចឹងគេថាម៉េចទៅអ៊ីចឹង អត់អីទេហេ?

ខ៖ អត់មានថាអីគេអោយតែយើងធ្វើតើ!!

ក៖ហ្ហ៎ហ្នឹងហើយ គេចិត្តល្អដែរតើពូហេ?

ខ៖បាទ អោយតែយើងមានលទ្ធិភាព ពេលយើងចេញទៅយើងរូសវាចេញទៅយើងរូសយករបស់យើងទៅបើយកមិនបានយើងរូសចោលនៅហ្នឹងទៅ!!

ក៖ចា៎តែម្ចាស់ដីហ្នឹងផ្ទះគេនៅណាវិញពូ?

ខ៖គាត់ចាក់អង្រែហ្ហ៎!!

ក៖ ហ្ហ៎អ៊ីចឹងគាត់ចិត្តល្អដែរហ្នឹងអញ្ចឹង!!!ដីនេះមានប្លង់មានអីដែរពូហេ?

ខ៖ ទេអត់ដឹងដែរ!!អត់ដឹង។

ក៖ ដោយសារពេលនៅហ្នឹងពេលមុនមិនមែនដីអញ្ចឹងទេណាស់វាព្រែកហ្នឹង។

ខ៖នេះវាប្រហែលជាអត់ប្លង់ទេតាមមើល !! ញ៉ុមអត់ដឹងដែរ!!

ក៖ ពេលមុនពូនៅហ្នឹងមិនមែនដីទេណាស់ពូសុទ្ធតែព្រែកទាំងអស់ពេលញ៉ុមនៅពីក្មេងញ៉ុមមកបេះត្រកួនអោយជ្រូកអីវ៉ាន់នៅនេះអញ្ចឹងហិ!!

ខ៖ ហ្នឹង!!ក៖ហ្នឹងហើយ!!ខ៖ ហ្នឹងពេលជំនាន់មុនញ៉ុមមកញ៉ុមឃើញព្រែកដែរ ញ៉ុមដើរឆ្លងកាត់តាមហ្នឹងដែរ។

ក៖ ចា៎!!តាមពិតព្រែកតូចបើជិះពីនេះទៅក៏វាមិនឆ្ងាយអីណាប៉ុន្មានដែរពូណោះ?

ខ៖ ដីប្រហែលជា១០គីឡូ។

ក៖ហ្នឹងហើយ។

ខ៖ បើយើងទៅផ្លូវធំនេះ!!!

ក៖ ពូបងប្អូនពូគាត់រកស៊ីអីគេដែរ?

ខ៖ ធ្វើការរោងចក្រ។

ក៖សុទ្ធតែអ្នកធ្វើការរោងចក្រ?ខ៖បាទ?ក៖កាត់ដេរឬក៏អីគេវិញ?

ខ៖ ដេរ កាត់ដេរ។

ក៖ ប្រុសៗហ្នឹង?

ខ៖ ស្រី!!នៅស្រីមួយ!!

ក៖ ហ្ហ៎អ៊ីចឹងនៅស្រីប៉ុន្មានប្រុសប៉ុន្មានពូ។

ខ៖ស្រីតែមួយប្រុសពីរ។

ក៖ ហ្ហ៎ស្រីកណ្តាលគេហេ?ខ៖បាទ!!ក៖ឥឡូវគាត់មានគ្រួសារហើយពូហេ?

ខ៖ នៅទេ!!ក៖ហ៊ី??ខ៖គាត់អត់យកប្តីផងដូចមនុស្សប្រុសអ៊ីចឹង។

ក៖ អញ្ចឹង៥០ជាងហើយណាស់។

ខ៖ បាទ៥០ជាងហើយ!!

ក៖ បង ដោយសារបងពូ!!ហើយពូថីបានគាត់អត់យកប្តីយកអីអញ្ចឹង?

ខ៖ ដឹងអីរឿងគេអាណាដឹង រឿងប្រវត្តិគេអាណាដឹង អាណាដឹងឥឡូវ!!

ក៖ហ៊ីបងគេខ្លះដឹងហើយណាស់។

ខ៖ ប្រវត្តិគេញ៉ុមអត់ដឹងទេ។

ក៖តែគាត់ចរិកប្រុស?

ខ៖ ចរិកប្រុសហា៎!!

ក៖ហ៊ីថីអញ្ចឹងបានអញ្ចឹង។

ខ៖ធ្វើការខ្លាំងជាងប្រុសទៀត ព្យួរដីព្យួរអីខ្លាំងជាងប្រុសទៀត!!

ក៖ចំសាហាវ?ខ៖បាទ!!ក៖ហេពូព្យួរដីមានសាហាវអីណា!!នឹមគោអីវ៉ាន់ហ្ហ៎!!

ខ៖ ហ្នឹង ព្យួរគោហ្នឹងពីជំនាន់ហ្នឹងយើងប្រើតែគោតើ យើងមានប្រើអាគោយន្តណា!!មានទាន់ចេញអាគោយន្តណាទឹមយើងឥឡូវចេញអាគោយន្តហ្នឹង។

ក៖ចាខ្លាំងរបស់គាត់មែន!!គាត់ឥឡូវសព្វថ្ងៃគាត់នៅជាមួយអ្នកណាគេវិញលោកពូ?

ខ៖នៅជាមួយម្តាយឪពុក។

ក៖ហ្ហ៎អញ្ចឹងម្តាយឪពុកនៅរស់ទាំងពីរ?

ខ៖បាទ!!

ក៖ ពូពេលនៅពីក្មេងពូចូលចិត្តលេងអីគេជាងគេជាមួយបងប្អូនជាងគេ?

ខ៖ មានចូលចិត្តលេងអីមានចូលចិត្តតែឃ្វាលគោហ្នឹង ។

ក៖អញ្ចឹងភាគច្រើនទៅឃ្វាលគោហ្នឹងទាំងបងទាំងប្អូនហ្នឹងពូហេ?

ខ៖ បាទហ្នឹងហើយ!!

ក៖ហ្ហ៎ហ្នឹងហើយ តែសប្បាយណាស់នៅពីក្មេងៗមិនមែនដូចសម័យឥឡូវទេ!!ដូចក្មេងៗនៅនេះវិញសប្បាយណាស់ ដល់ពេលឥឡូវវិញសោះកក្រោះម៉េចមិនដឹងទេ!!ក្មេងៗឥឡូវមិនមែនដូចក្មេងៗជំនាន់មុនទេ!!អញ្ចឹងពូចូលដល់អើរ!ពុកើតនៅក្នុងថ្ងៃខែឆ្នាំណាដែរ ឆ្នាំប៉ុន្មានពូកើត?

ខ៖ ឥឡូវយើងគិត គិតទៅ យើងឆ្នាំកុលយើងអត់បានយកសំបុត្រកំណើតមកយើងអត់សូវចាំដែរអាហ្នឹង!!

ក៖ អ៊ីចឹងពូឆ្នាំ២០១៨ពូអាយុ៤៨ឆ្នាំ !!ខ៖បាទ!!ក៖អ៊ិចឹងគិតតាមហ្នឹង!!

ខ៖ហ្នឹងហើយយើងគិតទៅ។

ក៖ដោយសារពូ!!

ខ៖ដល់តែយើងយកសំបុត្រកំណើតមកបានយើងដឹង!!ក៖ចា៎!!ខ៖ មើលកើតថ្ងៃណាខែណាអីទៅយើងដឹងហើយ!!

ក៖អញ្ចឹងអត់មានដឹងថ្ងៃខួបកំណើតខ្លួនឯងអីទេហេពូហេ?

ខ៖ អត់ទេ!!ហ៊ីអត់ដែលធ្វើខួបកំណើតម៉េចផង!!ដឹងតែថាកូនកើតមកចង់ធ្វើខួបកំណើតអោយកូនដឹងតែកូនហ្នឹងហ្ហ៎បើយើងមិនធ្វើ!!

ក៖ ទាល់តែយកសំបុត្រកំណើត!!

ខ៖ បើយើងមិនធ្វើ!!

ក៖ ពូស្រុកភូមិពូកើតហា៎!!នៅភូមិឃុំអីគេដែរគេហៅ?

ខ៖ញ៉ុមកើតនៅភូមិដំរីស្លាប់!!

ក៖ហើយឃុំអីគេវិញទៀត?

ខ៖ ឃុំស្អាងភ្នំ ស្រុកស្អាងខេត្តកណ្តាលហ្នឹងម៉ង!!

ក៖ ចុះអាភូមិដំរីរស់នៅឯណាវិញ៊

ខ៖ អាភូមិដំរីរស់នៅណាអត់ដឹងដែរ គ្រាន់តែនៅត្រង់ហ្នឹងពីដើមកំណើតមកចាស់ៗគេហៅភូមិដំរីស្លាប់ ព្រោះដំរីវាស្លាប់នៅហ្នឹង!!

ក៖ហ្នឹងហើយញ៉ុមគិតថាប្រហែលជាច្រើនហើយបានអញ្ចឹងហី?ខ៖បាទ!!ក៖ធម្មតាភាគច្រើនៅក្នុងស្រុកខ្មែរយើងអោយតែមានអ្វីមួយកើតឡើង ឬក៏មានអ្វីមួយដែលកើតឡើងអាធឹកអាធម្មអញ្ចឹងទៅណាស់!!ខ៖បាទ!!ក៖គេដាក់ភូមិហ្នឹងឈ្មោះអញ្ចឹងហើយ!!

ខ៖ហ្នឹងហើយ។

ក៖ ហ្នឹងហើយដូចនៅភូមិព្រែកហូរអញ្ចឹងពេលមុនមិនស្រួលពេលមុនមានព្រែកមានអីហូរអញ្ចឹងឬក៏មានដំនើររឿងអីមួយទៅបានគេដាក់អញ្ចឹង!!

ខ៖ ប៉ុន្តែឥឡូវហ្នឹងទៅរកដំរីស្លាប់ហ្នឹងអត់ឃើញទេ រកភូមិថ្មី គេដាក់ភូមិថ្មី!!ក៖ហ្ហ៎!!ខ៖បានក្នុងឥឡូវហ្នឹង ប៉ុន្តែពីដើមកំនើតមកគេដាក់ភូមិហ្នឹងគេហៅថាភូមិដំរីស្លាប់!!

ក៖ អញ្ចឹងគេដូរហើយពូណោះ?

ខ៖ បាទគេដូរហើយគេដូរដាក់ភូមិថ្មី!!ក៖ចា៎!!ខ៖ ហ្នឹងហើយ។

ក៖និយាយទៅដោយសារតែរដ្ឋបាលដែនដីហ្នឹងគេផ្លាស់ប្តូរច្រើនណាស់។

ខ៖ហ្នឹងហើយ។

ក៖ពេលមុននៅនេះអីវ៉ាន់សុទ្ធតែភូមិឃុំអីវ៉ាន់ទេ តែឥឡូវគេដូរដាក់សង្កាត់ដូរដាក់អីអស់ហើយហ្នឹង!!ខ៖បាទ!!ក៖គេពង្រីកក្រុងហ្ហ៎ពូ!!ចាំបាច់ដូរធ្វើអីទេ មិនព្រមរក្សាទៅអត់ទេ!!

ខ៖ មិនដឹងទេ។

ក៖អោយអាពីដើមមកម៉េចអញ្ចឹងទៅណាស់!!កុំអោយបាត់ប្រវត្តិរកមិនឃើញ!!

ខ៖ ហ្នឹងហើយ!!

ក៖ លោកពូម្តាយរបស់លោកពូគាត់ឈ្មោះអីគេដែរ?

ខ៖ ម្តាយខ្ញុំឈ្មោះឡុងសៀង។

ក៖ ចា៎គាត់នៅមានជីវិតរស់នៅសព្វថ្ងៃ!!

ខ៖បាទ!!

ក៖ ចា៎ពូចាំថាគាត់អាយុប៉ុន្មានទេសព្វថ្ងៃហ្នឹង?

ខ៖អាយុប្រហែលជា៨០ជាងហើយម្តាយរបស់ញ៉ុម!!

ក៖តែអត់ចាំ៨០ប៉ុន្មានទេពូហី?

ខ៖ប្រហែលជា៨០ជាង បើឪញ៉ុម៧០ជាងដែរ!!

ក៖ ហា!អញ្ចឹងម៉ែបងប៉ា?

ខ៖ហ្នឹងហើយ។

ក៖បងប៉ាឡើង១០ឆ្នាំជាង?

ខ៖ បាទ!!

ក៖ ចាំឆ្នាំខ្មែរគាត់កើតសត្វអីគេពូម៉ែ?

ខ៖អត់ដឹងទេ!!

ក៖អត់ដឹងទេហេ?

ខ៖ អត់ដឹង មកពីយើងមិនបានសួរនាំគាត់ផង!!ក៖ចា៎!!ខ៖តែញ៉ូមប៉ាន៉គាត់មើលប្រហែលជាអាយុប្រហែលជា៨០ជាងហ្នឹង។

ក៖ចា៎ហើយគាងត់អ្នកស្រុកមកពីណាវិញពូ?

ខ៖ គាត់អ្នកស្រុកយើងមកពីស្រុកស្អាងហ្នឹងដែរហ្នឹង!!ក៖ចា៎!!ខ៖ប៉ុន្តែគាត់គ្រាន់តែថានៅយើងម្តុំព្រែកថ្មីយើងណេះ ព្រែកថ្មីក្បាលកោះ!!ក៖ហ្ហ៎!!ខ៖ហួសព្រែកតូចយើងទៅបន្តិចទៅនេះ!!

ក៖តែនៅស្អាងខេត្តកណ្តាលយើងដែរ!!

ខ៖បាទនៅស្អាងខេត្តកណ្តាលហ្នឹងតែមួយ!!

ក៖ចា៎!!អញ្ចឹងពូអើរតើម្តាយរបស់ពូតាំងពីពូនៅពីក្មេងហ្នឹងមក មកដល់ឥឡូវហ្នឹងអញ្ចឹងហា៎!!ដូចពូចាំថាគាត់គាត់រកស៊ីអីគេខ្លះដើម្បីចិញ្ចឹងគ្រួសារ?

ខ៖គាត់រកជំនួញជួញដូរដូចជាបន្លែ លក់បន្លែ លក់ឪឡឹកអ៊ីចឹងទៅណាស់!!

ក៖ មានធ្វើស្រែធ្វើអីអត់ពូ?

ខ៖ ធ្វើតើ!!

ក៖ធ្វើស្រែដែរហេ?

ខ៖ ហ្នឹងធ្វើស្រែ ធ្វើចំការដាំខ្លួនឯងខ្លះអ៊ិចឹងទៅ!!ទិញគេខ្លះ!!

ក៖ចា៎!!អ្នកដែលនៅស្អាងភាគច្រើនគឺច្រើនតែអញ្ចឹង !!ខ៖បាទៗ!ក៖ច្រើនតែគាត់ដាំអីដាំបន្លែងញ្ចឹង ពូនៅពីក្មេងមកពូជួយដាំបន្លែដាំអីគាត់ដែរហេ?

ខ៖ជួយតើ!!

ក៖ដាំបន្លែអីគេខ្លះពូ?

ខ៖ ឆៃថាវ។

ក៖ ហូ!!ខ៖ហ្នឹងហើយ!!ក៖ពូអាឆៃថាវហ្នឹងបើគេព្រោះវាគេអត់ដកវាយកទៅបណ្តុះ?

ខ៖អត់ទេ អត់ទេ!!

ក៖អាហ្នឹងគេធ្វើម៉េចទៅ?

ខ៖ អាហ្នឹងគេនេះកូនម៉ង គេធ្វើរងហើយដាក់គ្រាប់យកទៅម៉ង ឧបមាថាយើងចាប់ទៅប៉ុន្មាន៦ ៧គ្រាប់ហ្នឹង យើងដឹងតែ៦ ៧គ្រាប់ ។

ក៖​ដុះមកម៉ង?

ខ៖បាទ!!ដុះមកយើងថីវចោលទៅ។ក៖ហ្ហ៎!!ខ៖អាហ្នឹងយើងថីវកុនហ្នឹងយើងយកទៅធ្វើជ្រក់ធ្វើអីទៅ!!ក៖ចា៎!!ខ៖គេអត់យកទៅដាំទៀតទេ បើដាំទៀតម៉េចរស់!!

ក៖ហ្ហ៎អាហ្នឹងដាំទៅត្រូវតែអាមើមហ្នឹងនៅហ្នឹងម៉ង អត់មានថីវយកទៅដាំនៅកន្លែងផ្សេងដើម្បីអោយមើមហ្នឹងធំទេហេ?

ខ៖អត់ទេ !! ហ្នឹងហើយ!!បើខាត់ណាគេដាំផ្សេងអាហ្នឹងគេបណ្តុះកូនផ្សេងវិញ។

ក៖ ម៉េចវិញទៅ ខាត់ណាឈើហ្នឹងមែន?

ខ៖ខាត់ណាឈើហ្នឹងគេបណ្តុះវា គេសាបវាចោលហើយបានគេដកវាយកទៅស្ទូង។ក៖ចា៎!!ខ៖អានេះបើឆៃថាវអត់ទេ យើងឧបមាថាយើង៦ ៧គ្រាប់អញ្ចឹងយើងឡើងទុកតែ៣គប់ទេ ក្នុងមួយជួរហ្នឹង!!ក៖ហ៊ីៗ!!ខ៖យើងទុកតែ៣គប់ហ្នឹងបានវាមើមធំ។ក៖ហ្ហ៎!!ខ៖ហើយបើយើងទុកទាំងអស់មើមប៉ុនៗមេជើងហ្នឹង!!ទូចៗវាចង្អៀតហា៎!!

ក៖ចា៎!!អ៊ីចឹងវាចុះមើមមិនកើត!!ខ៖បាទ!!ក៖ពូដីនៅស្អាងដាំអាបន្លែអ៊ីចឹងៗបានម៉ង ពូហេ?

ខ៖ ដាំបានតើ!!ដូចជាអំពៅ ដូចជាប៉ិគក់អីវ៉ាន់ហ្នឹងណែនហ្នឹង!!ដាំល្អណាស់!!

ក៖ឥឡូវគេនៅធ្វើអ៊ីចឹងទៀត?

ខ៖​នៅតើ!!នៅធ្វើតើ!!

ក៖ ចា៎!!ពូនៅមានដីមានអីនៅហ្នឹងដែរតើហី?

ខ៖ញ៉ុមមានតើ!!

ក៖ហើយមានហើយមិនព្រមនៅធ្វើហ្នឹងហើយចាំបាច់មកធ្វើរកស៊ីស្រុកឆ្ងាយ?

ខ៖ទេ!!ញ៉ុមនិយាយអោយត្រង់ញ៉ុមទឹមតែមានប្រពន្ធហ្នឹង!!ក៖ហ្ហ៎!!ខ៖៤ ៥ឆ្នាំហ្នឹង!!និយាយអោយត្រង់ម៉ង!!

ក៖ឆិតដូចបងស្រីដែរ!!ខ៖ហ្នឹង!!ក៖អត់យកប្រពន្ធ!!

ខ៖ទឹមមាន៥ ឆ្នាំ ៥ ៦ឆ្នាំហ្នឹង!!

ក៖អ៊ីចឹងពូពូអាយុ៤៣ហើយបានទឹមតែរៀបការពូណោះ?ខ៖បាទ!!ក៖តែពេលមុនមកអត់ធ្លាប់មានប្រពន្ធមុនទេហេ?

ខ៖មាន មាន មានម្តងហើយ!!

ក៖ ហ្ហ៎មានម្តងហើយដែរហេ?ខ៖ បាទ!!ក៖អញ្ចឹងទឹមតែមកមានប្រពន្ធក្រោយទៀត!!ខ៖បាទ!!ក៖ពូចំនុចកន្លែងណាដែលស្រលាញ់ម៉ែជាងគេអញ្ចឹងហា៎?

ខ៖ស្រលាញ់ម្តាយ?ក៖ចា៎!!ខ៖ស្រលាញ៉ម្តាយយើងស្រលាញ់ហើយ ស្រលាញ់ត្រង់តែគាត់ថែរក្សាយើង។

ក៖ចា៎ហ្នឹងហើយអញ្ចឹងគាត់ជាមនុស្សដែលមានចរិកម៉េចដែរមើលនិយាយគាត់បន្តិចមើល?

ខ៖គាត់ចេះថែរក្សាយើង គាត់ចេះបីបាច់ថែរក្សាយើង មុជទឹកអោយយើង ចេះរៀបចំអោយយើងរៀនសូត្រ។ក៖ចា៎!!ខ៖អាហ្នឹងយើងស្រលាញ់គាត់ហើយ!!ម្តាយ!!

ក៖ហ្នឹងហើយ ដូចជាចំនុចពិសេសដែលពូចងចាំជាមួយគាត់ភ្លេចមិនបានហា៎ចំនុចណាទៅ?ដូចជាគាត់ធ្វើអីល្អមួយសំរាប់ពូអញ្ចឹងហា៎??

ខ៖គាត់ធ្វើល្អ ដូចពេលយើងឈឺអីអញ្ចឹងគាត់ខំមើលយើង ស្ទុះស្ទារអីមើលយើង អ៊ីចឹងយើងមិនអាចបំភ្លេចគុណគាត់បានទេអាហ្នឹង!

ក៖ចា៎ហ្នឹងហើយ អ៊ីចឹងល្អណាស់អ៊ីចឹង!!ម៉ែ និយាយទៅទោះម៉ែម៉េចក៏ម៉ែល្អដែរមើលទៅម៉ែម៉េចក៏ដោយ!!!អញ្ចឹងពូសំរាប់ឪពុកវិញម្តាយ ឪពុកលោកពូឈ្មោះអីគេវិញ?

ខ៖ ឪពុកញ៉ុមឈ្មោះ ចាន់ យ៉ែម។

ក៖ចាន់ យ៉ែម?ខ៖បាទ!!ក៖ឥឡូវសព្វថ្ងៃគាត់អាយុប៉ុន្មានវិញលោកពូ?

ខ៖ គាត់ប្រហែលជា៧៥ហើយតាមមើល!!

ក៖ ពូចាំឆ្នាំខ្មែរគាត់កើតសត្វអីគេទេ?

ខ៖អត់ដឹងដែរ។

ក៖ចា៎ ចាំគាត់កើតនៅថ្ងៃណាអត់ចំាដែរ?

ខ៖ អត់ទេ!!អត់ដែលសួរគាត់ផង!!

ក៖ ហ៊ី!!ដល់តែនៅក្នុងសំបុត្រកំណើតមានម៉ង?

ខ៖មានម៉ង!!សំបុត្រកំនើតមានហើយដាក់កើតខែណាឆ្នាំណាអីគេមានហើយ!!ដឹងមានទាំងអស់បើយើងមិនមានសំបុត្រកំនើតហ្នឹងបោះឆ្តោតម៉េចកើត!!

ក៖ចា៎!!អញ្ចឹងសំរាប់សព្វថ្ងៃហ្នឹង ឪពុក៧៥ឆ្នាំនៅក្នុងឆ្នាំ២០១៨?អញ្ចឹងដឹងហើយថាបើសិនជាអ្នកណាគេចង់ដឹងថ្ងៃខែឆ្នាំកំណើតរបស់គាត់ឆ្នាំពេលណាគាត់ដកទៅគាត់ដឹងហើយពូ!!ខ៖បាទ!!ក៖អ្នកស្រុកពុកលោកពូអ្នកស្រុកមកពីណាវិញពូ?

ខ៖ស្រុកឪពុកញ៉ុមនៅហ្នឹងដែរ។

ក៖ នៅដំរីស្លាប់ហ្នឹង។ខ៖បាទ!!ក៖ ភូមិដំរីស្លាប់ឃុំអីគេលោកពូ?

ខ៖ ឃុំដំរីស្លាប់ ស្រុកស្អាង ខេត្តកណ្តាល។

ក៖ចា៎ហ្នឹងហើយ!!អញ្ចឹងពូសំរាប់ឪពុកពូគាត់ធ្វើការអីគេដែរ ពូរៀបរាប់ការងារគាត់?

ខ៖គាត់ក្នុងឥឡូវហើយពេលមុនមកគាត់ធ្វើការនិយាយអោយត្រង់ម៉ងគាត់កាប់គោ។

ក៖ហ្ហ៎អ្នករកស៊ីកាប់គោ?

ខ៖ បាទ ប៉ុន្តែឥឡូវគាត់ចាស់ហើយគាត់រកអត់កើតទេ!!ក៖ចា៎!!ខ៖គាត់នៅឃ្វាលគោឃ្វាលអីដាំបន្លែងដាំអីនាយអាយអីហ្នឹង !!ក៖ហ៊ីៗ!!ខ៖លែងគោចោលអីហ្នឹងដើរមើលគោហ្នឹងហា៎!!

ក៖ ឥឡូវនៅតែមើលគោហ្នឹងពូហេ?

ខ៖ មើលតើ!!

ក៖ តែដាំបន្លែដាំអីទេឥឡូវប្រហែលជាដាំ ដាំឪឡឹកនាយអាយអីតិចតួចហ្នឹង!!ក៖ចា៎!!ខ៖យើងមិនអាចយើងដាំធំដូចមុនបានទេណាស់!!

ក៖ ពូ ពូភាគច្រើននៅជិតភ្នំស្អាងមែននៅម្តុំពូនៅ?

ខ៖ ញ៉ុមនៅម្តុំហួសភ្នំស្អាងតិចទៀត!!ក៖ហ្ហ៎!!!ខ៖គេហៅស្អាងស្រែហ្ហ៎!!ក៖ចា៎!!ខ៖វត្តស្អាងស្រែហ្ហ៎!!

ក៖នៅជិតកោះធំទេពូ?

ខ៖ ហេទៅទៅជិតអីកោះធំអីណោះវិញ!!

ក៖​នៅជិតអាស្អីគេ?

ខ៖នៅនឹងអាយនេះហ្នឹង។

ក៖មិនមែននៅអាជិតទឹកពៅមួយកែវថែមួយកែវទេនោះហេ?

ខ៖អត់ទេអាហ្នឹងទៅអាផ្លូវត្រង់ទេ ញ៉ុមទៅចូលអាវត្តស្អាងភ្នំហ្នឹងម៉ង!!

ក៖​ហ្ហ៎ហ្នឹងហើយ!!ហ្ហ៎ចូលផ្លូវលំចូលខាងក្រោយ។

ខ៖បាទហ្នឹងហើយ!!

ក៖ពូពេលពុកពូកាប់គោអីវ៉ាន់ពូដែលឃើញទេ?

ខ៖ថីមិនដែល។

ក៖ពូញ៉ុមឆ្ងល់ ញ៉ុមហូបតែសាច់គោអីវ៉ាន់មែនប៉ុន្តែញ៉ុមអត់ដឹងថាអាគេកាប់គោហ្នឹងម៉េចទេ គេច្រកថ្នាំអោយគោងាប់សិនឬក៏កាប់ទាំងរស់ម៉ង?

ខ៖ អត់ទេ អារករម៉ង!!

ក៖ កាប់ទាំងរស់ហ្នឹង?

ខ៖បាទ!!ចងជើងវាអារករ។

ក៖អូយ!!

ខ៖ទៅច្រកថ្នាំមិនពុលមនុស្សងាប់បាត់ហើយ!!

ក៖ អូយ ញ៉ុមស្មានតែគេរបៀបដូចថាបើសិនជាវាកាប់គោទាំងស្រស់ទាំងស្រស់ពេកលោរវាដូចវាមានអារម្មណ៍ថាដូចវាដូចរាងគួរអោយខ្លាចណាស់ពូ សាហាវណាស់។

ខ៖អត់ទេគាត់អារករម៉ង ចងជើងវាផ្តួល អារករយកម៉ង!!

ក៖ អូយញ៉ុមអានិតណាស់!!

ខ៖ តែដល់ពេលក្នុងឥឡូវយើងឆក់។

ក៖ ឆក់សិនហេ?

ខ៖បាទឥឡូវហ្នឹងគេឆក់ហើយបានចាប់ផ្តើមអាករ ឆក់អោយសន្លប់។

ក៖អញ្ចឹងទៅវាគ្រាន់បើតិចដែរពូណេះ តែអើយយ៉ាប់!!អានិតណាស់!!ញ៉ុមអត់ដែលសួរជីកឬសជីកគល់ពីអារឿងគោហ្នឹងទេពូ ដល់ពេលសួរអញ្ចឹងទៅមានអារម្មណ៍ថាហូបសាច់គោសាច់អីញ៉ុមអានិតវាណាស់!!តែធម្មតាសត្វហ្នឹងវាកើតមកជាម្ហូបរបស់មនុស្សហើយពូណាស់!!ខ៖ហ្នឹង!!ក៖ចា៎ អញ្ចឹងពូអ្នកដែលភាគច្រើនអ្នកដែលកាប់គោអញ្ចឹងចំនេញច្រើនណាស់ពូហេ?

ខ៖ អើរវាចំនេញ បើមិនចំនេញគេធ្វើធ្វើអី!!

ក៖ ប៉ុន្តែដោយសារអញ្ចេកពេលខ្លះចំនេញច្រើនពេលខ្លះចំនេញតិចអីអញ្ចឹងទៅណាស់!!

ខ៖ វាចំនេញដែរ តែចំនេញតិចតួចៗហ្នឹង!!ក៖ចា៎!!ខ៖វាមិនអាចនិយាយបានថាក្នុងគោមួយយើងទិញ១០០០០០០អញ្ចឹងយើងចំនេញ១០០០០០០ទេ!!

ក៖​ហ្នឹងហើយ។

ខ៖ ៤០០០០ ១០០០០០ ២០០០០០ អីហ្នឹងអស់ហើយ!!

ក៖ចា៎តែគាត់ឈប់ធ្វើមួយហ្នឹងប៉ុន្មានឆ្នាំហើយពូ?

ខ៖ ហ្ហ៎ឈប់ធ្វើយូរហើយ ប្រហែលជា១៥ឆ្នាំហើយ ។ក៖ហ្ហ៎!!ខ៖យូរហើយ គាត់ចាស់ហើយណាស់!!

ក៖ចា៎!!ហ្នឹងហើយ ពូគិតថាធ្វើអញ្ចឹងមានបាបអីអត់?

ខ៖ មានអារម្មណ៍ថាបាបដូចតែគ្នាហ្នឹង តែគ្រាន់តែថាអានេះវារបស់មនុស្សវាត្រូវបំរើមនុស្សអញ្ចឹងម៉ង!!ក៖ចា៎!!ខ៖បើយើងមិនធ្វើវាមិនដាច់ពោះ!!

ក៖ហ្នឹងហើយ!!

ខ៖ ខ្លួនយើង។

ក៖តែញ៉ុមគិតថាមួយហ្នឹងហ្ហ៎ពូទោះតែដឹងថាអាគោកគោអីវ៉ាន់ ទោះអញ្ចឹងញ៉ុមគិតថាសំលាប់ដើម្បីម្ហូបអាហារមែនញ៉ុមគិតថាមួយហ្នឹងអត់បាបទេ អ៊ីចឹងវាដោយសារដូចពូបាននិយាយអ៊ីចឹងដោយសារ ជាម្ហូបអាហារសំរាប់មនុស្សអ៊ីចឹង តែបើសិនជាយកអារបស់សត្វហ្នឹងទៅលេងសើចអាហ្នឹងប្រហែលជាបាបវិញ!!ខ៖បាទ!!ក៖ដោយសារយើងធ្វើដើម្បីសំរាប់តំរូវការរបស់មនុស្ស ដោយសារមនុស្សត្រូវតែមានសត្វដើម្បីយកមកចិញ្ចឹមខ្លួន ចិញ្ចឹមក្រពះអីវ៉ាន់អញ្ចឹង!!ត្រូវតែហូបបើមិនហូបវាមិនកើត ។

ខ៖ហ្នឹងហើយ។

ក៖យើងមិនអាចទៅស៊ីស្មៅហ្នឹងដូចគោបានផង ចា៎ហ្នឹងហើយ!!

ខ៖ហ្នឹងហើយ!!

ក៖ ពូស្រលាញ់ឪពុកលោកពូឪពុកលោកពូគាត់គឺជាមនុស្សបែបម៉េចដែរ ស្រលាញ់គាត់បែបណា?

ខ៖ ឪពុកញ៉ុមគាត់ជាមនុស្សល្អ គាត់ល្អគាត់ចេះថែរក្សាយើង។

ក៖ ពីដើមមកគាត់ទូន្មានពូម៉េចដែរពូ?

ខ៖ទូន្មានអោយកូនធ្វើល្អអត់អោយកូនធ្វើអាក្រក់!!

ក៖ដែលដូចជាចរិកគាត់ដូចអត់សូវកាចអីណាពូហេ?

ខ៖អត់អីទេ ឪពុកញ៉ុមអត់កាចអីផង!!ក៖ចា៎!!ខ៖ឪពុកញ៉ុមទៅដល់ម៉ានគាត់គ្រាន់តែទៅដល់ម៉ានក៏ត្រូវតែមករក។

ក៖ចា៎ហ្នឹងហើយ!!ចុះកូនចៅមកពីណាច្រើនម្ល៉េះ?

ខ៖ កូនគេ កូនញ៉ុមតែមួយនេះ(កូនតូចលោកពូដើរមក)។

ក៖ហ្ហ៎កូនមួយទៀតហេ?

ខ៖បាទ!!២នៅក្នុងពោះហ្នឹង!!

ក៖ចុះពីមុនមកពូមានកូនទៀតដែរតើហេ?

ខ៖មាន២។

ក៖ហ្ហ៎ឥឡូវនេះទៀតហេ?

ខ៖ នេះ២។

ក៖ សក់លាបពណ៌ទៀត សក់លាបពណ៌ហីចាំងថ្ងៃ!!

ខ៖អត់ទេកើតមកអញ្ចឹតងម៉ង!!ក៖ហ៊ី!!ខ៖កើតមកអានេះលាបថ្នាំខ្មៅទេនេះ។ក៖ហ្ហ៎!!ខ៖សក់ក្រហមឆេះតែម្តង។

ក៖តែពូសក់ឡើងខ្មៅក្រឹប ពូ?ខ៖បាទ!!ក៖សក់ពូមានលាបថ្នាំពណ៌ខ្មៅអីគេទេ?

ខ៖អត់ទេ ។

ក៖តែឡើងខ្មៅក្រឹបហើយអត់មានស្កូវអីមួយ។

ខ៖តាំងពីដើមមកអត់ដែលលាប់គ្រាន់តែអត់ដែលលាបខ្មៅផង។

ក៖ អាយុ៤៨ឆ្នាំគួរតែស្កូវមួយៗហើយណាស់តែអត់សោះម៉ង។

ខ៖ស្កូវតើ!!វាមិនចេះអត់ទេ។

ក៖តែឃើញវាឡើងខ្មៅក្រឹបម៉ងហើយណាស់!!ពូស្គាល់ដូនតាទេ ចាំមើលសួរ ចង់សួរតាយាយខាងម្តាយហា៎?

ខ៖ តា!!

ក៖ តាឈ្មោះអីគេវិញ?

ខ៖ តាឡុង!!

ក៖ ចាំត្រកូលគាត់ទេ?

ខ៖ ហេអត់ស្គាល់ដែរ តែស្គាល់ឪម្តាយញ៉ុមទៀតអាហ្នឹងនេះតាឡូង។ក៖ចា៎!!ខ៖ហ្នឹងហើយនឹងម្តាយឈ្មោះអីគេទេនេះ!!ញ៉ុមភ្លេចដែរហើយបើបើខាងឪអាហ្នឹងចាំ។

ក៖ ឥឡូវឈប់និយាយខាងម៉ែសិន ម៉េចតាឈ្មោះតាឡុងហេ?ខ៖ បាទ!!ក៖ឪរបស់ម្តាយរបស់ពូ?ខ៖បាទ!!ក៖ឈ្មោះតាឡុង។ប៉ុន្តែអត់ចាំត្រកូលរបស់គាត់ទេ?

ខ៖ អត់ចាំទេ។

ក៖ ពូកើតទាន់តាទេ?

ខ៖អត់ ។

ក៖ ហើយម៉ែមានដែលប្រាប់ថាតាអីម៉េចៗអីអត់ពូ?

ខ៖ អត់ផងអត់ប្រាប់ផង។

ក៖ អត់ទាន់ហេ?

ខ៖ ហ្នឹងហើយ បើយើងកើតមកអត់ដឹងតានៅឯណាផង!!

ក៖​ស្លាប់ចោលអស់រលីងហើយ?

ខ៖ បាទ ស្លាប់ចោលតាំងពីជំនាន់ណាមកយើងអត់ដឹងដែរ!!

ក៖ហ្នឹងហើយ អ៊ិចឹងពូសំរាប់យាយវិញយាយឈ្មោះអីគេវិញ?

ខ៖ យាយអើរយាយខាង!!ក៖ម៉ែ!!ខ៖ខាងម្តាយហ្នឹង?ក៖ចា៎!!ខ៖អត់ស្គាល់។

ក៖អា?? ម៉េចអត់ស្គាល់ឈ្មោះយាយអ៊ិចឹង?

ខ៖ អត់ស្គាល់ឈ្មោះ ស្គាល់ឈ្មោះតែតា។

ក៖​កើតមកយាយស្លាប់ដែរពូហេ?

ខ៖​ហ្នឹង!!

ក៖យូរហើយពូហេ?

ខ៖ យាយហ្នឹងស្លាប់មុនតាទៀតហ្ហ៎!!

ក៖ហ្ហ៎!!គិតថាគាត់ស្លាប់មុនសង្គ្រាមឬក៏យ៉ាងម៉េចដែរពូ?

ខ៖មុនសង្គ្រាមទៀត!!

ក៖ហ្ហ៎ហ្នឹងហើយដោយសារ!!

ខ៖ ប្រហែលជាជំនាន់លន់ នល់ លន់អីណោះ!!ក៖ចា៎!!ខ៖ជំនាន់លន់ នល់អីហ្ហ៎!!

ក៖ហ្នឹងហើយ ដោយសារពូកើតមកមុនសង្គ្រាមដែរហើយហ្នឹង!!

ខ៖បាទញ៉ុមកើតមកមុនជំនាន់អាពតទៀត។

ក៖​ចា៎ហ្នឹងហើយ!!

ខ៖ ជំនាន់អាពតញ៉ុមចូលធ្វើការដែរកាលហ្នឹង ដើរលើកអាចមន៍គោលើកអីហ្នឹង!!

ក៖ ចា៎ហ្នឹងហើយ!!ចាំបន្តិចទៀតនិយាយរឿងមួយហ្នឹង!!ឥឡូវចូលដល់ជីដូនជីតាខាងនេះវិញម្តងឪពុករបស់លោកពូតើតាឈ្មោះតាអីគេវិញ?

ខ៖តាឈ្មោះតាចាន់។

ក៖ចា៎ហើយចាំត្រកូលគាត់ទេ?

ខ៖អត់ទេហ្នឹង!!ហើយបើ!!ក៖យាយ!!ខ៖យាយយាយឈ្មោះយាយជា។

ក៖យាយជា អត់ចាំត្រកូលដែរ?ខ៖បាទ!!ក៖ពូកើតទាន់តាយាយទាំង២នាក់អត់?

ខ៖អត់ ប៉ុន្តែគ្រាន់តែគាត់បានប្រាប់រឿងតា!!

ក៖មើលប្រាប់ខ្លះម៉េចដែរ?

ខ៖ ហ្នឹងហើយ!!

ក៖ ថាតាម៉េចដែរតាគាត់ម៉េចដែរហ្នឹងហា៎!!ប្រវត្តិម៉េចដែរអ៊ីចឹងហា៎?

ខ៖ ប្រវត្តិរបស់តារកស៊ីធំៗដែរហ្នឹងហា៎!!

ក៖​ធ្វើអីគេវិញ?

ខ៖ គាត់ពីដើមកំនើតមកគាត់ធ្វើការប៉ុន្តែមិនដឹងជាធ្វើការស្អី វាអត់ យើងអត់ដឹងដែរ។

ក៖ គ្រាន់តែនៅក្នុងជួរអើរខាងការងាររាជការអ៊ីចឹងហេ?

ខ៖ ហ្នឹងហើយគាត់ខាងធ្វើ ការងារហ្នឹង ការងារខាងរាជការអីហ្នឹងប៉ុន្តែមិនដឹងថាធ្វើខាងអី!!

ក៖ តាអ្នកនៅទីណាវិញយាយពូស្រុកហា៎?

ខ៖ ស្រុកអត់ដឹងទេប៉ុន្តែគ្រាន់តែថាញ៉ុមដឹងតែថាផ្ទះល្វែងគាត់នៅហ្នឹងទន្លេហ្នឹងនៅហ្នឹងនៅក្បាលកោះហ្នឹងម៉ង!!ក៖ហ្ហ៎!!ខ៖ក្បាលកោះនៅក្រោមព្រែកតូចនេះបន្តិចហ្នឹង ជាប់ផ្ទះអាកុយហ្នឹង អាកុយអ្នកកំប្លែងហ្នឹង។

ក៖ ហ្នឹងហើយញ៉ុមឮថាតាកុយនៅខាងហ្នឹងដែរ!!

ខ៖ហ្នឹងហើយ!!

ក៖​ហើយយាយ យាយអ្នកស្រុកមកពីណាវិញពូ?

ខ៖ យាយនៅស្រុកទួលក្មួញ។

ក៖ ទួលក្មួញហ្នឹងនៅឯណាវិញពូ?

ខ៖ទួលក្មួញចុះមកពី ហ៊ីស្រុកហ្នឹងជាមួយគ្នាហ្នឹងប៉ុន្តែគ្រាន់តែថាមួយស្រុករាងខុសគ្នាអ៊ីចឹងទៅណាស់!!ក៖ចា៎!!ខ៖ទួលក្មួញ គេហៅភូមិទួលក្មួញអ៊ីចឹងម៉ងៗ!!!

ក៖​នៅស្រុកស្អាងហ្នឹងដែរ?

ខ៖នៅស្រុកស្អាងតែមួយហ្នឹង។

ក៖ចា៎!!ពូកើតទាន់យាយដែរអត់?

ខ៖អត់ទេ!!

ក៖ អត់ដែរ?ខ៖ចា៎!!ក៖អញ្ចឹងតាយាយទាំងសងខាងពូកើតអត់ទាន់ម៉ង?

ខ៖អត់ទាន់ម៉ង ហ្នឹងមិនដឹងគាត់ស្លាប់តាំងពីរាជណាផង!!

ក៖ហ្ហ៎!!!ហើយឪពុកម្តាយអត់ដែលប្រាប់ដែរពូហេ?

ខ៖អត់ទេ!!

ក៖ទៅបាត់ប្រវត្តិឈឹងអស់រលីងតែម្តងអ៊ីចឹងទៅ!!ហើយចុះមិញភ្លេចសួរតាយាយខាងម្តាយវិញគាត់នៅស្រុកណាវិញពូ?

ខ៖ យាយខាងម្តាយ?

ក៖ ចា៎!!យាយខាងម្តាយនៅស្រុកយើងស្រុកស្អាងហ្នឹងតែម្តង។

ក៖តាក៏នៅហ្នឹងដែរ?

ខ៖នៅហ្នឹងដែរហ្នឹងប៉ុន្តែគ្រាន់តែថាភូមិឃុំវាខុសគ្នា!!ក៖ចា៎!!ខ៖ដូចភូមិយើងព្រែកហូរលិចព្រែកហូរកើតអ៊ីចឹងណាស់!!

ក៖ហ្ហ៎ភូមិទូចៗដែរ អ៊ីចឹងស្គាល់គ្នា!!

ខ៖ បាទភូមិទូចៗហ្នឹងៗៗ។

ក៖ ពូសំរាប់បងប្អូនរបស់ពូហាទាំងបងប្អូនជីដូនមួយឬមួយក៏បងប្អូនបង្កើតមានដែលអ្នកណាគេរស់នៅប្រទេសខាងក្រៅអីអត់?

ខ៖ មានតែនៅថៃ។

ក៖​ទៅធ្វើការមែនពូ?

ខ៖ ហ្នឹងទៅធ្វើការនៅថៃ។

ក៖បងប្អូនខាងណាវិញ?

ខ៖អាហ្នឹងក្មួយម៉ងមិនមែនបងប្អូនទេ ក្មួយ ក្មួយ។ក៖ចា៎!!ខ៖ក្មួយប្រសារហា៎!!ក៖ចា៎!!ខ៖ហ្នឹងធ្វើការនៅហ្នឹងថៃខ្លះនៅបាត់ដំបងអីអញ្ចឹងទៅណាស់!!

ក៖ចា៎ ពូថីបានអត់ទៅធ្វើការនៅប្រទេសថៃហ្នឹងគេដែរ?

ខ៖ញ៉ុមទៅដែរប៉ុន្តែទៅអត់កើត។

ក៖គេត្រូវការប៉ាស់ស្ពរ័អីហ្នឹងពូហេ?

ខ៖ ហ៊ីញ៉ុមទៅតាំងពីគេអត់ទាន់យកប៉ាស់ស្ពរ័ហ្ហ៎!!ទៅធ្វើធ្វើការដែរ តែវាមិនជៀសជាងយើងធ្វើការរកស៊ីនៅក្នុងស្រុកខ្មែរយើងផង។ក៖ចា៎!!ខ៖មួយថ្ងៃ៣០០ ៤០០បាតក៏យើងរកនៅណេះបាន៣០០០០ ៤០០០០ ៥០០០០ដូចតែគ្នាហ្នឹង។

ក៖ហ្ហ៎អ៊ីចឹងរកស៊ីនៅស្រុកខ្លួនឯងទៅ គ្រាន់បើជាង!!

ខ៖ញ៉ុមទៅដែរទៅពីរនាក់ប្តីប្រពន្ធញ៉ុមហ្នឹងកាលកំណើតមីហ្នឹង!!ក៖ហ្ហ៎!!ខ៖ មីមួយទូចមិញ!!

ក៖ ពូទៅធ្វើការនៅស្រុកថៃធ្វើការអីគេវិញ?

ខ៖ធ្វើសំនង់ ខាងសាងសង់ សាងសង់ហ្នឹងម៉ង!!

ក៖ ញ៉ុមឮថានៅស្រុកថៃអើរទោះធ្វើសំនង់អី និយាយថាប្រាក់ខែគឺស្មើគ្នាទាំងអស់ពូហេ?

ខ៖ ទេមានគេជាងអ៊ីចឹងទៅ មាន២០០អ៊ីចឹងទៅមានកម្មករ២៥០អីអញ្ចឹងទៅណាស់!!

ក៖ចា៎!!ខ៖ហ្នឹងមានអាខ្លះគេ គេការងារគេចំណាប់អ៊ីចឹងទៅមានន៣០០អ៊ីចឹងទៅណាស់!!

ក៖ ចា៎អ៊ីចឹងវាតាមហ្នឹង។

ខ៖មិនមែនប្រាក់ខែស្មើៗគ្នាទាំងអស់គ្នាអត់ទេ!!ក៖ចា៎!!ខ៖ហ្នឹងឧបមាថាអាហ្នឹងគេសាងសង់ទេណាស់!!ក៖ហ៊ីៗ!!ខ៖បើរឿងខាងមាន់អីគេគេចីញ្ចឹមមាន់ចិញ្ចឹមអីញ៉ុមអត់ដឹងដែរ!!ក៖ចា៎!!ខ៖ព្រោះយើងវាមិនដែលចូលធ្វើអាខាងកសិកម្មហ្នឹងហា៎!!

ក៖ចា៎!!ពូហ្នឹង ទៅតាមរយៈអ្នកណាគេដែរ?

ខ៖ ក្មួយយកទៅម៉ង។

ក៖ពេលធ្វើហ្នឹងនៅខេត្តអីគេដែរពូ នៅប្រទេសថៃ?

ខ៖ នៅប្រទេសថៃនៅស្អីគេទេ រ៉ាក់យ៉ោង!!

ក៖ហ្ហ៎ញ៉ុមទឹមទៅពេលមុនដែរ!!

ខ៖មើលនៅស្អីទេ !!នៅជាប់អណ្តូងប្រេងកាតនោះ។

ក៖អត់ស្គាល់ផង!!

ខ៖ នៅទីក្រុងម៉ងហា៎!!

ក៖បាងកកហេ?

ខ៖មិនមែនបាងកកទេ!!

ក៖ឈៀងរ៉ៃ?

ខ៖នៅស្អីគេទេ!!នៅពីអណ្តូងប្រេងកាតហើយនៅមើលឃើញអញ្ចឹង!!

ក៖ហ្ហ៎!!គេខូងអណ្តូងប្រេងកាតនៅហ្នឹងដែរពូហេ?ខ៖ បាទ!ក៖ញ៉ុមទៅហ្នឹង អីគេ នៅរ៉ាក់យ៉ោងថ្ងៃមុនដែរនៅជិតសមុទ្រ ពូធ្វើការនៅជិតសមុទ្រទេ?

ខ៖ ហ្នឹងជាប់សមុទ្រហ្នឹងម៉ង!!

ក៖អ៊ិចឹងមានតែនៅហ្នឹងហើយអ៊ីចឹង។

ខ៖មើលទៅឃើញសមុទ្រច្បាស់ចែស។

ក៖ហ្ហ៎ដល់ពេលមានអារម្មណ៍ថាអស់កំលាំងអស់អីទៅ ដើរទៅសមុទ្រលេងដែរទៅ!!

ខ៖អើរនៅហ្នឹងប្រហែល២ខែដែរញ៉ុមមកវិញ ដូចមើលទៅវាមិនកើត។

ក៖ចា៎វាមិនស្រួលដូចនៅស្រុកខ្មែរ!!

ខ៖វាមិនកើតអីគេដេញម៉ងហ្នឹង គេដេញចាប់ម៉ងហ្នឹងអ៊ីចឹង និយាយទៅម៉ងទៅ!!ក៖ហ្ហ៎!!ខ៖កាលយើងទៅអត់មានបណ្ណ័ អត់គេអត់សាររើអាប៉ាស់ស្ព័រហ្នឹង។ក៖ចា៎!!!ខ៖គេមិននេះថៅកែដឹកយើងយកទៅលាក់យកទៅអីក៏វាពិបាកដែរ!!

ក៖ហ្នឹងហើយ។

ខ៖ ហ្នឹងថៅកែដឹកយើងយកទៅលាក់តើ!!ក៖អូយ!!ខ៖ប៉ុន្តែយើងលាក់យើងពិបាក អាណាមួយខែធ្វើបានតែ៣ ៤ ៥ថ្ងៃ!!

ក៖លាក់រហូត?

ខ៖ បាទ!!លាក់ ពិបាកដែរខ្ជិលមកផ្ទះម៉ងទៅ!!

ក៖ចា៎!!ទោះម៉េចក៏មានអីអត់មានអីនៅផ្ទះយើងស្រួលជាងពូហេ?ខ៖បាទ!!ក៖ហ្នឹងហើយ ពូពេលដែលជីវិតពូដែលពិបាកបំផុតនៅឯណាវិញទៅ?ពេលណាដែលពូគិតថាជីវិតពូពិបាកជាងគេអញ្ចឹងទៅណាស់?

ខ៖ពិបាក?ក៖ចា៎!!ខ៖ញ៉ុមអត់មានពេលណាដែលពិបាកអីផងគិតតែខំរកស៊ីហ្នឹងម៉ង!!

ក៖ដឹងតែពីជីវិត ខំរកស៊ីម៉ង?

ខ៖ បាទដឹងតែជីវិតខំប្រឹងខ្លាចតែវាអត់។

ក៖ហ្នឹងហើយ!!

ខ៖ វាពិបាកហត់អីអញ្ចឹងទៅ!!

ក៖អ៊ីចឹងជីវិតពុះពារច្រើនខ្លាំងណាស់អ៊ីចឹងណាស់ពូណេះ?

ខ៖ហ្នឹងហើយចេះតែខំរកស៊ីអញ្ចឹងទៅ!!ដើម្បីកូន។

ក៖អូខេអញ្ចឹងអរគុណច្រើនលោកពូដែលអោយញ៉ុមសំភាសន៍អំពីជីវិតលោកពូ កូនចៅរបស់លោកពូគាត់នឹងបានស្តាប់អំពីជីវិតរបស់លោកពូពេលទៅថ្ងៃក្រោយទៅ។